laion/Wikipedia-Exotic huggingface dataset:
סאמר ווקר

סאמר מרג'אני ווקר (באנגלית: Summer Marjani Walker; נולדה ב-11 באפריל 1996) היא זמרת-יוצרת אמריקאית. באוקטובר 2018, הוציאה ווקר את המיקסטייפ הראשון שלה שיצא באופן מסחרי, "Last Day of Summer", אשר נתמך על ידי הסינגל "Girls Need Love", שזכה בתואר פלטינה כפולה ואף זכה לרמיקס בהשתתפות הראפר דרייק. מיקסטייפ הגיע בשיאו למקום ה-25 במצעד אלבומי ה-R&B/היפ-הופ וזכה לשבחים רבים מהמבקרים. בינואר 2019, הוציאה את מיני-אלבום הבכורה שלה, "Clear". האלבום הגיע למקום ה-23 במצעד אלבומי ה-R&B/היפ-הופ. בהמשך השנה, זכתה להשתתף בתוכנית "אפל מיוזיק: הבא". באוקטובר 2019, הוציאה את אלבום הבכורה שלה, "Over It". האלבום נתמך על ידי הסינגל הראשי מתוכו, "Playing Games", אשר זכה במעמד פלטינה מטעם איגוד תעשיית ההקלטות האמריקאי. האלבום עצמו הגיע בשיאו למקום הראשון במצעד אלבומי ה-R&B/היפ-הופ, זכה לשבחים רבים מהמבקרים ואף הוכתר כ"אלבום פלטינה" על ידי איגוד תעשיית ההקלטות האמריקאי. בפברואר 2020, התארחה ברמיקס לשירו של ג'סטין ביבר, "Yummy". באותה השנה, נבחרה לבצע את השיר "I'm Gonna Love You Just a Little More Baby", במסגרת פסקול הסרט "ציפורי הטרף: והארלי קווין המהממת", Birds of Prey: The Album. ב-4 באוגוסט 2023 הוציאה את הסינגל "Good Good" עם 21 סבאג' ואשר. 2019: Over It 2021: Still Over It 2024: Finally Over It 2019: Clear 2020: Life on Earth 2023: Clear 2: Soft Life 2018: Last Day of Summer מדיה וקבצים בנושא סאמר ווקר בוויקישיתוף אתר האינטרנט הרשמי של סאמר ווקר (באנגלית) סאמר ווקר, ברשת החברתית פייסבוק סאמר ווקר, ברשת החברתית אקס (טוויטר) סאמר ווקר, ברשת החברתית אינסטגרם סאמר ווקר, ברשת החברתית טיקטוק סאמר ווקר, סרטונים בערוץ היוטיוב סאמר ווקר, במסד הנתונים הקולנועיים IMDb (באנגלית) סאמר ווקר, באתר Rotten Tomatoes (באנגלית) סאמר ווקר, באתר Metacritic (באנגלית) סאמר ווקר, באתר אפל מיוזיק (באנגלית) סאמר ווקר, באתר ספוטיפיי סאמר ווקר, באתר סאונדקלאוד (באנגלית) סאמר ווקר, באתר Last.fm (באנגלית) סאמר ווקר, באתר AllMusic (באנגלית) סאמר ווקר, באתר MusicBrainz (באנגלית) סאמר ווקר, באתר דיזר סאמר ווקר, באתר Yandex.Music (ברוסית) סאמר ווקר, באתר Discogs (באנגלית) סאמר ווקר, באתר Genius סאמר ווקר, באתר SecondHandSongs סאמר ווקר, באתר בילבורד (באנגלית) סאמר ווקר, באתר טיידל (באנגלית) Summer Walker Officially Arrives With "Last Day Of Summer" Project, HotNewHipHop (באנגלית) 5 Times We Fell In Love With Summer Walker on Her ‘Last Day of Summer’ Debut / Ones To Watch, Ones To Watch Summer Walker, Billboard TV News Desk, Summer Walker Named the First Apple Music Up Next Artist of 2019, BroadwayWorld.com (באנגלית) ratedrnbcom, ratedrnbcom, Summer Walker Releases New Song ‘Playing Games’, Rated R&B, ‏2019-08-23 (באנגלית) Gold & Platinum, RIAA (באנגלית) SUMMER WALKER, SUMMER WALKER - IAMSUMMERWALKER, IAMSUMMERWALKER, ‏2020T21:13 (באנגלית) Birds Of Prey - OST, Clash Magazine (באנגלית) Trace William Cowen, 21 Savage and Summer Walker Join Usher on “Good Good”, Complex (באנגלית אמריקאית) 2024 GRAMMY Nominations: See The Full Winners & Nominees List | GRAMMY.com, grammy.com 2024 iHeartRadio Music Awards: See The Full List Of Winners, iHeart (באנגלית) BET Awards 2024: See The Full Winners List, BET (באנגלית) Dan Heching, MTV VMAs 2024: See who won, CNN, ‏2024-09-12 (באנגלית)
אקריקסינטוזאורוס

אקריקסינטוזאורוס (שם מדעי: Ekrixinatosaurus; מילולית: "לטאה ילידת פיצוץ") הוא סוג של דינוזאור טורף ממשפחת האבליזאוריים אשר חי בתור הקרטיקון לפני 100 עד 97 מיליון שנה מזמננו. מאובניו התגלו בתצורת קנדלרוס (Candeleros Formation) שבפטגוניה, ארגנטינה ותוארו ב-2004 בידי הפלאונטולוג הארגנטיני חורחה קאלבו והחוקרים הצ'ילאנים דייוויד רובילר-רוגרס וקרן מורנו (David Rubilar-Rogers & Karen Moreno). הדינוזאור קיבל את שמו כיוון שהתגלה מחפירות בידי החברה "Gasoducto del Pacífico Company", ששימשה לבניית צינורי גז וחשפה את ממצאי הדינוזאור בטעות. באזור בו התגלה נמצאו מאובנים רבים, ביניהם של הזאורופוד אנדזאורוס, הגיגאנוטוזאורוס הטורף הענקי והיונק קרונפיו. מרבית השלד שנחשף ממנו לא היה שלם, כלל בעיקר שרידי שיניים ולסת, ממצאי אגן, כמה חוליות וצלעות וחלק שבור של הגפיים וקצה הזנב. האקריקסינטוזאורוס נחשב לקרובם של האוקזאורוס והקרנוטאורוס, וייתכן שעלה על כל אלה בגודלו, באורך של 7 עד 8 מטרים, כשכמה חוקרים העריכו שהגיע לאורך 10 עד 11 מטר, מה שהופך אותו לגדול האבליזאורים. עם זאת ממצאים אלה מבוססים על הערכה של הגולגולת בלבד, כאשר שאר הגוף לא מסתדר עם האורך. מדידה מ-2016 העריכה אותו באורך של 7 מטרים בלבד, מה שהופך אותו לקטן מהקרנוטאורוס (באורך 7.4 מטר). השוואה אחרת העריכה אותו ב-8.2 מטרים ומשקל של 1.4 טון. לדינוזאור זה הייתה גולגולת באורך 83 סנטימטרים עם לסתות גדולות, רחבות ושריריות עם חיבור לשרירי הצוואר. הם פנו מעלה, והיו קצרים יחסית לדינוזאורים טורפים אחרים. לאורך תעלות האף היו חורים גדולים וחריצים שכוסו בחייו בעור מקומט ואולי גם בקרטין. הלסתות היו קצרות ועבות והותאמו לנשיכה חזקה. הדינוזאור כנראה היה טורף עיקרי או משני (לאחר הגיגאנוטוזאורוס) בשטחי ארגנטינה של הקנומן, בתחילת הקרטיקון העליון. הוא נכחד לפני 97 מיליון שנה בקירוב. מדיה וקבצים בנושא אקריקסינטוזאורוס בוויקישיתוף אקריקסינטוזאורוס, באתר האנציקלופדיה של החיים (באנגלית) אקריקסינטוזאורוס, באתר GBIF (באנגלית)
גרציה צפרני

גרציה צפרני (באיטלקית: Garzia Zafferani; נולדה ב-31 בדצמבר 1972) היא פוליטיקאית סן מרינזית, הקפיטן העוצר של סן מרינו מחודש אפריל 2020 עד אוקטובר באותה השנה. צפרני שירתה כקפיטן עוצר של סן מרינו יחד עם אלסנדרו מאנצ'יני. מאנצ'יני היא חברה במפלגת השמאל הסן מרינזית "RETE Movement", היא המקימה של מפלגה זו. San Marino, ספר העובדות העולמי של ה-CIA ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אדמירל (גרמניה)

אדמירל (בגרמנית: Admiral) היא דרגת קצין הדגל הבכיר ביותר בצי הגרמני. הדרגה היא שוות ערך לגנרל (גרמניה) בצבא הגרמני או בחיל האוויר הגרמני. בשירותים הרפואיים המרכזיים אין דרגה שוות ערך. בצי הגרמני אדמירל הוא, כמו בציים רבים, דרגת ארבעה כוכבים עם קוד נאט"ו OF-9. כיום יש אדמירל אחד בצי הגרמני, האדמירל מנפרד נילסון, המשמש כסגן מפקד בעלות הברית בנורפוק, וירג'יניה. עם זאת, בכוחות ימיים אחרים דוברי גרמנית, למשל הצי הקיסרי הגרמני, רייכסמרינה, קריגסמרינה, פולקסמרינה והצי האוסטרו-הונגרי, אדמירל היה בדרגת קצין דגל של שלושה כוכבים OF-8. סימני הדרגה שלו, שנלבשים על השרוולים והכתפיים, הם כוכב אחד עם חמש נקודות מעל פס זהב גדול ושלושה פסים רגילים (ללא הכוכב כאשר לולאות הדרגה נלבשות). הדרגה מדורגת OF-9 בנאט"ו, ושוות ערך לגנרל בכוחות היבשה והלופטוואפה. זוהי דרגה B10 בכללי השכר של משרד ההגנה הפדרלי. רצף הדרגות (מלמעלה למטה) הוא כדלקמן: OF-9: אדמירל / גנרל OF-8: ויצה-אדמירל / גנרל-לויטננט OF-7: קונטרה-אדמירל / גנרל-מיור OF-6: פלוטילנאדמירל / בריגדה-גנרל דרגת האדמירל הופיעה לראשונה בגרמניה במאה ה-19 והורחבה בראשית המאה ה-20 כחלק מההתגייסות לקראת מלחמת העולם הראשונה. הדרגות הוחזרו שוב במלחמת העולם השנייה. היו הרבה אדמירלים גרמניים מפורסמים בשנים מכוננות אלו של הכוח הימי הגרמני, ביניהם אוטו פון דיריך, גוסטב פון זנדן-ביבראן, גאורג אלכסנדר פון מילר, אוגוסט פון הירינגן, אלפרד פון טירפיץ וקרל דניץ. דרגות האדמירלים של גרמניה התבססו על אלו של מעצמות אירופה אחרות, עם כמה שינויים בתארים ובהגייה. חיל הים הגרמני אף פעם לא ראה בקומודור דרגת אדמירל, שכן דרגה זו תמיד נחשבה כקפטן בכיר. עם זאת, בוורמאכט האדמירל היה דרגת קצין דגל של שלושה כוכבים, הדומה לכוחות המזוינים המודרניים בדרגה 8, ושוות ערך לגנרל חיל בהר והלופטוואפה. בשנת 1944 היו דרגות קריגסמרינה הגרמנית בסדר הוותק כדלקמן, המקבילה האמריקאית בסוגריים: הצי הקיסרי הגרמני לא השתמש בדרגת קונטרה אדמירל. הקריגסמרינה' השתמש בדרגת קומודור, עם זאת, דרגה זאת לא הייתה חלק מדרגות האדמירל, אלא יותר קפטן בכיר בפיקוד על שייטת. בשנות הצי האוסטרו-הונגרי (משנת 1849 עד 1918) היה מדרג קציני הדגלים קונטרה-אדמירל, ויצה-אדמירל, ואדמירל, כמו גם גרוס-אדמירל אדמירלי הצי האוסטרו-הונגרי אדמירל היה ציון קצין הדגל השני בגובהו של הפולקסמרינה, והיה שווה ערך לדרגת 3 כוכבים גנרל-אוברסט. בפולקסמרינה של גרמניה המזרחית היו שלושה קציני הדגל בדרגות קונטרה-אדמירל, ויצה-אדמירל ואדמירל. על פי החלטת מועצת המדינה של גרמניה המזרחית מ-25 במרץ 1982, כוננה דרגת פלוטנאדלמירל. האדמירלים של פולקסמרינה אדמירל (הצי המלכותי הבריטי) מדיה וקבצים בנושא אדמירל בוויקישיתוף STANAG 2116 The abbreviation "OF" stands for de: "Offizier / en: officer / fr: officier / ru: офицер" http://www.themarshalsbaton.com/Navy%20Admiral%20Insignia.htm
סריקיפטרוס

סריקיפטרוס (שם מדעי: Sericipterus; משמעות השם מלטינית: "כנף משי, על שם דרך המשי") הוא סוג של פטרוזאור ממשפחת הרמפורינקוסיים, אשר חי בסוף תור היורה שלפני 160 מיליון שנה. המאובנים שלו התגלו בתצורת שישוגאו (Shishugou Formation) שבשינג'יאנג, בסין. הסוג הוגדר ב-2010 בידי החוקרים בריאן אנדרס, ג'יימס מתאו קלארק ושו שינג, ונכלל בו מין אחד - Sericipterus wucaiwanensis, על שם "מפרץ חמישה הצבעים" (Wucaiwan area). הפטרוזאור הקדום היה בעל מוטת כנפיים של 1.73 מטר והוא היה קרובם של האנגוסטינריפטרוס והרמפורינקוס. הוא היה קטן ופרימיטיבי יחסית עם זנב מוארך, חרטום בעל שיניים מחודדות ועיטור דמוי קסדה או כרבולת בין תחילת החוטם לכיפת הראש. הפטרוזאור היה טורף בעל שני טורי שיניים חדות דמויות ניבים, עם שיניים קדמיות המתעקלות מעט אחורה, עיצוב שהקשה על טרף לברוח כשנתפס. פטרוזאורים אלה נחשבו לאוכלי דגים בשל מבנה שיניהם וחרטומם הדומה למספר עופות או לווייתני שיניים. עם זאת הממצאים של פטרוזאור זה היו כנראה באזור יבשתי לחלוטין, מה שאומר שהוא ניזון מטטרופודים יבשתיים כמו לטאות ודו-חיים בעיקרו. מדיה וקבצים בנושא סריקיפטרוס בוויקישיתוף
ג'ובאני בטיסטה פוג'יני

ג'ובאני בטיסטה פוג'יני (באיטלקית: Giovan Battista Foggini; ‏ 1652, פירנצה – 1725, פירנצה) היה פסל איטלקי שפיסל בסגנון הבארוק. פוג'יני נשלח על ידי מדיצ'י, הדוכס הגדול של טוסקנה, לרומא לאקדמיה הפלורנטינית, התמחה בסטודיו לפיסול של ארקולה פראטה, למד רישום באקדמיה אצל מנהלה הראשון צ'ירו פרי שהיה תלמיד של פייטרו דה קורטונה. פוג'יני חזר לפירנצה בשנת 1676 והפך לפסל החצר של קוזימו השליש דה מדיצ'י, לאחר מות פרננדו בנו של פייטרו טאקה הפך פוג'יני לפסל המקומי הראשי, פוג'יני קיבל לחזקתו את בית המלאכה של בורגו פינטי שהיה בעבר בית המלאכה של ג'אמבולוניה, דבר שאיפשר לו להתמחות בפסלי ברונזה קטנים בעיקר ליצוא ריווחי, קיבל השראה מפסלי המורים של פייטרו טאקה שהיוו מקור ליצור מחדש בברונזה ובקרמיקה עיסוק נדרש במאה השמונה עשרה. בין תלמידיו היו פרדיננדו פוגה, אחיינו פיליפו דלה ואל, בלתזר פרמוזר, יואכים פורטיני, ג'ובאני באראטה ומסימיליאנו סולדני בנצי. פרוטומה של קוזימו השלישי דה מדיצ'י, הדוכס הגדול של טוסקנה במוזיאון ויקטוריה ואלברט פרוטומה של קוזימו השלישי דה מדיצ'י, הדוכס הגדול של טוסקנה במוזיאון המטרופוליטן לאמנות פרוטומה של פרדיננדו דה מדיצ'י, בנו הבכור של קוזימו השלישי דה מדיצ'י, הדוכס הגדול של טוסקנה בגלריה הלאומית לאמנות פרוטומה של החשמן ג'אן קרלו דה מדיצ'י במוזיאון ויקטוריה ואלברט מרקוריוס כובל את פרומתאוס במוזיאון ויקטוריה ואלברט פסל בראש עמוד השפע בכיכר הרפובליקה (פירנצה). פסל בפאלאצו מדיצ'י-ריקארדי שבוי קשור, אפריקה במוזיאון בודה שבוי קשור אסיה במוזיאון בודה מדיה וקבצים בנושא ג'ובאני בטיסטה פוג'יני בוויקישיתוף
גבי אביב

גבי אביב (נולד ב-8 באוגוסט 1952) הוא איש חינוך וקצין צה"ל בדימוס בדרגת אלוף-משנה. שימש המפקד הראשון של חטיבת אפרים. אביב נולד במרוקו. בן בכור לפנחס, מורה במקצועו ולסוליקה, עקרת בית. באוקטובר 1957, עלה אביב עם משפחתו לארץ למעברת דורה בנתניה, ומשם עברה המשפחה למגדל העמק. התגייס לצה"ל והתנדב לצנחנים. עבר את הגיבוש ליחידות החטיבתיות והתקבל לפלחה"ן צנחנים. עבר מסלול לוחם וקורס קציני חי"ר. במלחמת יום הכיפורים לחם בחזית הצפון ברמת הגולן. לאחר מספר תפקידים שירת כמפקד פלוגה בנח"ל. בשנת 1978 שימש סגן מפקד פלוגה ומפקד מחזור בבה"ד 1. בעת פרוץ מלחמת לבנון הראשונה, שימש כמפקד גדוד חי"ר בגזרה המערבית בלבנון. בהמשך היה סגן מפקד חטיבה 228. לאחר מכן מונה למפקד מרחב יהודה (גזרת יהודה וגוש עציון), שהפך לאחר מכן לחטיבת יהודה. בתפקיד זה שימש בזמן האינתיפאדה הראשונה. בשנת 1988 מונה למפקד הראשון של חטיבת אפרים שזה עתה הוקמה. מפקדת החטיבה הוקמה בתוך העיר טול כרם במבנה המשטרה הבריטי מסוג טגארט. בהמשך שימש כסגן ורמ"ט אוגדת איו"ש. לאחר מכן היה סגן מפקד אוגדה 85 עד לפרישתו מצה"ל בשנת 1994. אביב משרת במילואים בפיקוד צפון. עם סיום שירותו הצבאי, התמודד אביב על תפקיד ראש עיריית טבריה. לאורך השנים הפך אביב למרצה במספר מוסדות אקדמאיים, לרבות, מכללת אוהלו, אוניברסיטת חיפה ואוניברסיטת American Jewish בלוס אנג'לס, שם חי בין השנים 2005–2011. אביב הוא בעל תואר שני בהיסטוריה ובארכאולוגיה ימית ובעל הסמכה כמדריך טיולים ומורה דרך. עד היום הוא משמש מחנך ומורה להיסטוריה ואזרחות. ב-2020 סיים אביב כבוגר תואר L.L.B במשפטים ומשמש כיום כעורך דין. אביב נשוי לגלי, מנהלת בית ספר, ואב לחמישה. אל"ם יפקד על אזור טול־כרם קלקיליה, באתר jpress.org.il
דוקלה

דוּקְלָה (בפולנית: Dukla; ביידיש: דיקלע) היא עיירה בגליציה המזרחית, בדרום מזרח פולין. אוכלוסייתה מונה כ-2,200 נפש. העיירה נמצאת בהרי הקרפטים המזרחיים. מספר קילומטרים מדרום לה, נמצא מעבר ההרים של דוקלה, אשר נמצא על הגבול הסלובקי ואשר היווה מעבר חשוב במאות השנים האחרונות. בין היתר, ניטשו על השליטה בו, קרבות במלחמת העולם הראשונה ובמלחמת העולם השנייה. העדות הראשונה לקיום דוקלה היא מ-1366 במסמך שהוציא קז'ימייז' השלישי, מלך פולין. ב-1474 נהרסה העיירה על ידי צבאו של השליט ההונגרי מתיאש הוניאדי. ב-1772, עם חלוקת פולין עברה דוקלה לשלטון האימפריה האוסטרית. ב-1849 נכבשה על ידי רוסיה. בשנים 1884 ו-1891 כילו שריפות חלקים גדולים מהעיירה. החל מייסודה ועד לאחר מלחמת העולם השנייה, עברה השליטה המקומית בדוקלה בין משפחות אצילים מקומיות. אחת מהעברות הבעלות על העיירה התרחשה בסוף המאה ה-18, אחרי שיוזף השני, קיסר אוסטריה כפה על הבעלים, שזסני פוטוצקי, לשחרר יהודי מהכלא בעיר קריסטינופול, בטענה "כיוון שאל לאדם להיות בעל שררה על השווה לו, על היהודי להשתחרר מהכלא". בעקבות הפגיעה במעמדו, מכר פוטוצקי את אחוזותיו בגליציה, כולל את דוקלה. לאורך כל השנים הייתה דוקלה על נתיב סחר בין הונגריה ופולין וחלק גדול מתושביה עסקו במסחר. בשנת 2009 הופיע בעברית בהוצאת מודן הספר "דוקלה" מאת אנדז´י סטאשיוק (תרגמה מפולנית: מירי פז) ובו תיאור פיוטי של ביקור בעיירה. ראשית ההתיישבות היהודית בדוקלה הייתה ב-1380. הגידול באוכלוסייה היהודית חל במאה ה-18. ב-1895 נבנתה גימנסיה על ידי קרן של הברון הירש. חלק גדול מהיהודים עסקו במסחר ובמיוחד במסחר ביין. נתונים על יהדות דוקלה: 1674 – 23 יהודים 1765 – 347 יהודים 1881 – 2,553 יהודים (84.2% מכלל האוכלוסייה) 1900 – 2,539 יהודים (79% מכלל האוכלוסייה) 1921 – 1,509 יהודים (72.5% מכלל האוכלוסייה) דוקלה שכנה סמוך לקו חלוקת פולין בין גרמניה לברית המועצות ונכללה בשטח גנרלגוברנמן הגרמני. לאחר כיבוש העיירה בידי הגרמנים ב-8 בספטמבר 1939, גרשו הגרמנית את מרבית יהודי דוקלה מזרחה לשטח ברית המועצות. לאחר מכן החלו במעשי התעללות ביהודי המקום שנותרו בו, ובהטלת גזירות על האוכלוסייה היהודית, תוך ציווי בעבודות כפייה. כמו כן, הוקם בעיירה יודנרט, ובאביב 1942 רוכזו יהודיה בגטו סגור. בתחילת אוגוסט 1942 הוקף הגטו בעיירה בידי המשטרה האוקראינית. מתוך 3,500 יהודי דוקלה ויהודי רימנוב הסמוכה שהיו במקום, נלקחו הזקנים והתשושים אל היער הסמוך ונרצחו, וכ-300 גברים הועברו לשני מחנות עבודה שהוקמו בעיירה, אשר חוסלו בדצמבר 1942. כל יתר יהודי המקום שולחו למחנה ההשמדה בלז'ץ. יוסף גוזיק שהתגורר בדוקלה התחבא לאורך המלחמה יחד עם אחיו בביתו של איש מחתרת פולני שהתגורר בכפר הסמוך. גוזיק כתב יומן מפורט בעברית, ובו תיאר את חייו ותחושותיו במחבוא. אתר האינטרנט הרשמי של דוקלה (בפולנית) דוקלה באנציקלופדיה של הגטאות הקהילה היהודית בדוקלה, אתר מורשת יהדות פולין "דוקלה", באתר JewishGen (באנגלית) "דוקלה", באתר השטעטל הווירטואלי קטרינה קרישי, דוקלה, אנציקלופדיה של המחנות והגטאות (כרך II, חלק A, עמ' 501–502), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) דוקלה (פולין), דף שער בספרייה הלאומית צור ארליך, ‏"מן היומן, קיץ תש"ג", השילוח, גיליון 15, יוני 2019
סנואו דה פרודקט

קלאודיה אלכסנדרה פליסיאנו (באנגלית: Claudia Alexandra Feliciano; נולדה ב-24 ביוני 1987), הידועה בשם הבמה סנואו דה פרודקט (Snow Tha Product), היא ראפרית ושחקנית אמריקאית ממוצא מקסיקני. בשנת 2011 הוציאה את סינגל הפריצה שלה, "Holy Shit". ההצלחה של השיר תפסה את תשומת ליבם של שלוש חברות התקליטים המובילות, סוני, יוניברסל ואטלנטיק אשר יצרו איתה קשר. בסופו של דבר, חתמה סנואו באטלנטיק. ב-26 באוקטובר 2012, סנואו הוציאה את אלבום הבכורה שלה, Unorthodox, תחת חסותה של חברת "סטריט סייסנס". הסינגלים "Drunk Love" ו"Woke Wednesday" מתוך האלבום הפכו לפופולריים מאוד. באותה השנה, הופיעה בשירים של אמנים מרכזיים, בהם די ג'יי פול וקריז קליקו. בנובמבר 2012 הופיעה בקונצרט ה-"ABN Reunion" ביוסטון. באותה השנה, ב-12 בדצמבר, הוציאה לאור את המיקסטייפ Good Nights & Bad Mornings. בשנת 2018, הוציאה סנואו את המיקסטייפ "Vibe Higher", אותו השיקה בסיבוב הופעות אשר התקיים בין 2017 ל-2018, את המיקסטייפ הוציאה תחת חברת התקליטים העצמאית שלה, "פרודקט אנטרטיינמנט". 2011: Unorthodox 2007: Verbal Assault Vol. 1 2008: Raising the Bar 2009: Verbal Assault Vol. 2 2010: Run Up or Shut Up 2010: Wake Ya Game Up, Vol. 1 2011: Unorthodox 0.5 2012: Good Nights & Bad Mornings 2013: Good Nights & Bad Mornings 2: The Hangover 2015: The Rest Comes Later 2016: Half Way There...Pt. 1 2018: Vibe Higher אתר האינטרנט הרשמי של סנואו דה פרודקט סנואו דה פרודקט, ברשת החברתית פייסבוק סנואו דה פרודקט, ברשת החברתית אקס (טוויטר) סנואו דה פרודקט, ברשת החברתית אינסטגרם סנואו דה פרודקט, ברשת החברתית טיקטוק סנואו דה פרודקט, במסד הנתונים הקולנועיים IMDb (באנגלית) סנואו דה פרודקט, באתר סאונדקלאוד (באנגלית) סנואו דה פרודקט, באתר AllMusic (באנגלית) סנואו דה פרודקט, באתר MusicBrainz (באנגלית) סנואו דה פרודקט, באתר Discogs (באנגלית) סנואו דה פרודקט, באתר Songkick (באנגלית) סנואו דה פרודקט, באתר בילבורד (באנגלית) RapReview Feature for September 27th, 2011 - Snow Tha Product Interview, www.rapreviews.com Introducing Music Artist Snow Tha Product, LATINA (באנגלית) Unorthodox by Snow Tha Product, Apple Music (באנגלית) DrJays.com - An Error Has Occured, www.drjays.com Good Nights & Bad Mornings 2: The Hangover, HotNewHipHop (באנגלית)
אבינו מלכנו (ניגון)

אבינו מלכנו הוא ניגון חב"ד ידוע, שהלחין רבי שניאור זלמן מלאדי, מייסד חסידות חב"ד מהלחנים המוכרים ביותר של תפילת אבינו מלכנו ואחד מהניגונים המכוונים. הניגון בנוי משלושה חלקים, החלק הראשון הוא ללא מילים, החלק השני המרכזי מושר במילות תפילת אבינו מלכנו והחלק האחרון מורכב ממנגינה בלבד. מילות החלק המרכזי המושר עם מילים הם: אָבִינוּ מַלְכֵּנוּ אֵין לָנוּ מֶלֶךְ אֶלָּא אָתָּה . בספר הניגונים חב"ד, "אבינו מלכנו" הוא ניגון מספר ו' (6). בחצר הרבי מלובביץ' היה הניגון מושר בהזדמנויות שונות, בהם בהתוועדויות ובתפילות. כמה מהזמנים שנהוג בחב"ד לשיר את הניגון; ראש השנה לפני תחילת כל תפילה, לפני תפילת אבינו מלכנו בראש בשנה, יום הכיפורים, בעשרת ימי תשובה ובתענית ציבור. קודם אמירת הסליחות בחודש אלול, ובהתוועדויות בפרט אלו הקשורות עם מלחין הניגון רבי שניאור זלמן מליאדי. בחב"ד נוהגים שלא לנגן את הניגון בשבת מפני שתפילת אבינו מלכנו אינה נאמרת בשבת. ב־1960 הופיע הניגון באלבום "ניגוני חב"ד 1" של ניח"ח, ב־1996 הופיע השיר ברצועת השיר "התוועדות" באלבום "ניגוני בית אבא" של מרדכי בן-דוד, ב־2002 השיק אברהם פריד אלבום שנקרא אבינו מלכנו על שם השיר והוא הופיע באלבום, ב־2010 הופיע באלבום "ימים נוראים" של לחיים טיש ויצא באותו שנה באלבום אוחילה של אודהליה ברלין, ב־2019 הופיע השיר באלבום "היו זמנים 2" של יעקב שוואקי במחרוזת חב"ד. ובאלבום "עצם הנשמה" 1 של הרב יאיר כלב. השיר בוצע במהלך השנים גם על ידי חיליק פרנק, עמיר בניון עם תזמורת ירושלים מזרח ומערב, אלי מרכוס, אביתר בנאי, שולי רנד, אברהם פריד במופע צמאה, בן ציון מילר, מוטי שטיינמץ ואחרים. מידע על היצירה "אבינו מלכנו" באתר מיוזיק בריינז "אבינו מלכנו" באתר של אקו"ם תמר זיגמן, גלגולי הפיוט "אבינו מלכנו" "מהתלמוד ועד ברברה סטרייסנד", באתר הספרייה הלאומית, ינואר 2017 קטע אודיו שהרבי מליובאוויטש שר את הניגון, תמוז תשכ"ד אבינו מלכנו, זלמן ברונשטיין, מקהלת ניחו"ח, פסטיבל קיסריה, 1966 אבינו מלכנו, אברהם פריד, עם תזמורת פילהרמונית באתר יוטיוב אבינו מלכנו, שמחה פרידמן, באתר בית חב"ד מ.ש. גשורי, הריקוד והניגנה בחסידות, עמוד 192, ועמוד 190 תמר זיגמן, גלגולי הפיוט "אבינו מלכנו" "מהתלמוד ועד ברברה סטרייסנד", באתר הספרייה הלאומית, ינואר 2017 ניגונים מכוונים, זה ניגונים שיצר וחיבר אחד מאדמו"רי חב"ד בעצמו ובדרך כלל גם רגיל היה לשורר אותו בשעת דביקות בתפילה או בזמנים מיוחדים למשל בהתוועדות: י"ח אלול תשל"ז - 1 בספטמבר 1977 | בתפילות: בבית הכנסת כשעלה חזן, וכן בו' תשרי תשמ"א ‏שבעה עשר בתמוז אבינו מלכנו בחבד אורג . רצועת "התוועדות", דקה 4:04, מרדכי בן דוד. אבינו מלכנו אבינו מלכנו בביצוע לחיים טיש, אתר שטורעם קטע קטן ניתן לשמוע בפרומו Those Were The Days 2 💿 Audio Preview בקטע חב"ד דקה 3:16 | (שוואקי מפתיע: אלבום חדש עם מחרוזת ניגוני חב"ד ■ טעימה ראשונה, באתר web.archive.org, ‏2019-12-12) אבינו מלכנו ביוטיוב אבינו מלכנו (חב"ד) ביוטיוב אבינו מלכנו באתר יוטיוב אבינו מלכנו ביוטיוב ב-2012, ב-2010 ובשנת 2018 אבינו מלכנו מתוך הופעה ביוטיוב אבינו מלכנו // מתוך מופע צמאה תש"פ מוטי שטיינמץ-אבינו מלכנו-"צמאה" ביוטיוב אודות ביצוע זה ראו באתר שטורעם ובכתבה זו. הווידאו הוא מההכנות לפסטיבל
מנסן

מנסן (באנגלית: Mansun) הייתה להקת רוק אלטרנטיבית, שהוקמה בצ'סטר, שבאנגליה, בשנת 1995. המזוהה גם עם תת-הז'אנר, בריט פופ. חברי הלהקה נפגשו בתחילת שנות התשעים, שניים מהם עבדו יחדיו בתעשיית הדפוס כמרטשי תמונות והתיידדו עקב הערצתם לדייוויד בואי וללהקות גל חדש כגון דוראן דוראן וABC. ההרכב הראשוני של הלהקה התגבש תוך כדי בילוי במועדונים בליברפול ונגינה משותפת. סולן הלהקה, פול דרייפר היה חבר בעברו בצמד האלקטרוני גרינד. הלהקה נקראה בתחילה גריי לנטרן והדמו שהקליטים משך את תשומת ליבן של חברות התקליטים, אך השם "גריי לנטרן" לא מצא חן בעיני אנשי תעשיית המוזיקה והשם שונה לMansun, על-פי שם בי-סייד של הוורב, "A Man Called Sun" הלהקה החלה להופיע ב-1995 לאחר שיצא להם סינגל בכורה ומספר אלבומי EP. בפברואר 1997 יצא אלבום הבכורה המצליח של הלהקה Attack of the Grey Lantern. הסינגל הבולט Wide open space היה להיט גם בישראל. Six, אלבומה השני של הלהקה יצא ב-1998 והיו בו, מלבד אינדי ובריט פופ, גם השפעות של רוק מתקדם, האלבום לא הצליח מסחרית, אך העמיד ללהקה גרעין גדול של מעריצים ומעריכים בתעשיית המוזיקה. Little Kix, אלבום האולפן השלישי של הלהקה יצא בשנת 2000. האלבום הוקלט באסטוריה, שהיה אולפן בבעלות גיטריסט פינק פלויד דייוויד גילמור, האלבום היה יותר קליל מSix, אך לא הצליח לשחזר את ההצלחה של האלבום הראשון, דבר שבסופו של דבר הוביל לפירוק הלהקה. באפריל ומאי 2002 יצאה הלהקה לסיבוב הופעותיה האחרון בבריטניה. לאחר חודשים של ספקולציות, הוכרז ב־2 במאי 2003 על פירוק הלהקה, אף על פי ששירים חדשים הוקלטו, חלקם יצאו באוסף "קלפטומניה" שיצא ב-2004. חלק מחברי הלהקה פנו לקריירת סולו, פול דרייפר ערך מספר סיבובי הופעות עם שירי הלהקה, האחרון שבהם בשנת 2019. Attack of the Grey Lantern (1997) six (1998) Little kix (2000) Kleptomania (2004) אתר האינטרנט הרשמי של מנסן מנסן, ברשת החברתית פייסבוק מנסן, ברשת החברתית אקס (טוויטר) מנסן, במסד הנתונים הקולנועיים IMDb (באנגלית) מנסן, באתר סאונדקלאוד (באנגלית) מנסן, באתר Last.fm (באנגלית) מנסן, באתר AllMusic (באנגלית) מנסן, באתר MusicBrainz (באנגלית) מנסן, באתר דיזר מנסן, באתר Discogs (באנגלית) מנסן, באתר Songkick (באנגלית) מנסן, באתר בילבורד (באנגלית)